《奉和李相公早朝于中书候传点偶书所怀奉呈门…中书相公》
唐代·权德舆

五更钟漏歇，千门扃钥开。紫宸残月下，黄道晓光来。

辨色趋中禁，分班列上台。祥烟初缭绕，威凤正裴回。

斧藻归全德，轮辕适众材。化成风偃草，道合鼎调梅。

渥命随三接，皇恩畅九垓。嘉言造膝去，喜气沃心回。

东阁延多士，南山赋有台。阳春那敢和，空此咏康哉。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。